作者:貫休
標題:寄大願和尚
內容:道朗居太山，達磨住熊耳。手擎清涼月，靈光溢天地。盡騎金師子，去世久已矣。吾師隱廬嶽，外念全刳削。擲孔聖之日月，相空王之橐鑰。曾升麟德殿，譚無著，邇來便止於匡霍，瀑布千尋噴冷煙，旃檀一枝翹瘦鶴。峴首故人清信在，千書萬書取不諾。微人昔為門下人，一從散席歸寧後，溪寺更有誰相親。青山古木入白浪，桐江太守社中人，還送郤超米千石。寶書遽掩修章句，